text: Flere anholdelser efter demonstration ved grænsen
  06 december 2015 kl. 15.53
  Fem  danske demonstranter blev søndag anholdt i forbindelse med en demonstration ved grænseovergangen i Padborg.
  Ifølge Syd og Sønderjyllands politi blev de fem demonstranter anholdt, fordi de ikke ville efterkomme politiets anvisninger.
  De danske demonstranter deltog i en demonstration imod flygtninge og åbne grænser. Anholdelserne skete i forbindelse med, at der på den tyske side af grænsen mødte en moddemonstration op.  
  De fem anholdte er alle blevet sigtet for overtrædelse at ordensbekendtgørelsen og er igen løsladt, oplyser politiet.
  